Når er det best å reise til Hellas?
Høysesongen for å reise til Hellas er fra påsken og helt fram til august, og allerede i april begynner det å bli behagelige temperaturer opp mot 20-gradersmerket. Det setter vi kalde nordboere stor pris på. Skal man til Kreta, er sommersesongen fra april til oktober det beste, men i Aten kan du finne attraksjoner, historie og alt det som Hellas har å by på, hele året rundt.